text: Á útivølli móti Víkingi vita øll, at tað er eitt, sum ræður meira enn alt annað. At arbeiða hart.
text: #000001
text: Tað vóru okkara menn ivaleyst eisini fullgreiðir um í dag, tá teir fóru á vøllin, men onkursvegna tóktist tað, sum vóru beinini ov tung.
text: #000002
text: Fyrsta knappa hálva tíman var tað yvirhøvur so, at Víkingarnir sótu á tí mesta. Teir trýstu okkum høgt uppi á vøllinum, og fleiri ferðir brutu teir uppspælið, so teir við kvikum eitt-tvey spæli kundu skapa vandastøður, uttan at heta tó gav tann heilt opna møguleikan.
text: #000003
text: Tá vit einstakar ferðir megnaðu at spæla skjótt úr trýstinum, komu møguleikar eisini okkara veg, men ólukkutíð kom ein fótur á, beint áðrenn Uros kundi medda til.
text: #000004
text: Seinasta korterið av hálvleikinum komu vit tó betur við. Vit høvdu bóltin nógv á Víkinga-hálvuni, og ta einu ferðina var veruligur vandi á, tá Pingel úr spískum knallaði til, eftir at hann hevði flutt mótstøðumenn við kroppinum.
text: #000005
text: Tað gav vónir til seinna hálvleik, men aftur var støðan, at vit stóðu ov nógv á hælinum. Vertirnir vunnu mest sum allar nærdystir, og eitt støðugt trýst kundi næstan ikki annað enn enda galið. Og tað gjørdi tað eisini.
text: #000006
text: Horna varð tikið úr vinstru, og tá Gunnar Vatnhamar stútaði innfyri aftur, og so var Martin Klein Joensen á rætta staðnum og beindi bóltin í netið.
text: #000007
text: Vit vóru líka sum ikki við í dystinum, og tá Magnus fekk sítt seinna gula kort, sá heilt svart út.
text: #000008
text: Hetta tóktist tó at birta ein neista – um ikki annað av øði – í okkara spælarum, og seinasta korterið var frá okkara síðu helst tað besta í dystinum. Vit fingu onkrast góður støður – serliga í høgru síðu, og eina ferð var Uros sera nær við at stúta okkum upp á javnt, men bólturin hevði tíverri ikki nóg nógva ferð.
text: #000009
text: Næstur einum máli var Thrane, tá ein heimamaður bjargaði á málstrikuni, eftir at Uros fyrst hevði stútað móti málinum, men tað gjørdist ikki meira enn næstan.
text: #000010